Diari Oficial de la Generalitat Valenciana


Sumari del DOGV 4379, del 15-11-2002 (2002/12920)

ORDE de 6 de novembre de 2002, de la Conselleria de Benestar Social, per la qual es convoquen els Premis per al Disseny de Cartells commemoratius de la celebració del 8 de Març, Dia de la Dona.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4379

Data del DOGV
:   15-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12384


Data del document
:   06-11-2002

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * premi cultural
    * belles arts
    * promoció cultural
    * dona
    * distinció honorífica
    * publicitat

ORDE de 6 de novembre de 2002, de la Conselleria de Benestar Social, per la qual es convoquen els Premis per al Disseny de Cartells commemoratius de la celebració del 8 de Març, Dia de la Dona. [2002/12051]
  
El 8 de Març és, símbol i referent de la lluita de les dones de tot el món per la real i efectiva igualtat de drets entre hòmens i dones.
  
La Conselleria de Benestar Social és el departament del Govern Valencià que desenrotlla la política social de la Generalitat Valenciana i que integra, entre els seus òrgans directius, la Direcció General de la Dona, els fins de la qual, són elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
La Direcció General de la Dona vol sumar-se a la celebració anual d'esta commemoració amb la promoció de diverses activitats, entre les quals es compta la convocatòria d'un concurs de disseny d'un cartell del Dia Internacional de la Dona.
  
Així doncs, a proposta de la Direcció General de la Dona, per a donar compliment a tal fi:
  
ORDENE
  
Article 1. Convocatòria
  
Es convoquen els Premis pel Disseny de Cartells commemoratius de la celebració del 8 de Març 2003 €Dia de la Dona?, i s'aproven les bases per què es regirà la convocatòria, que figuren com a annex I.
  
Article 2. Presentació de sol·licituds.
  
El termini de presentació de sol·licituds començarà a partir del dia següent a la publicació de la present convocatòria en el DOGV i finalitzarà a les 14:00 hores del dia 7 de gener del 2003.
  
Article 3. Finançament
  
La present convocatòria queda condicionada a l'existència, en els pressupostos econòmics de l'any 2003, de crèdit adequat i suficient per a això, havent de publicar-se en el Diari Oficial de la Generalitat Valenciana a este efecte, la resolució de la Conselleria de Benestar Social en què es determinen les línies pressupostàries i la quantia global màxima que servisca de suport a estes.
  
Els premis comptaran amb una dotació màxima de 5.400 euros d'acord amb la següent distribució: un primer premi de 3.000 euros i 2 accèssits de 1.200 euros cada un d'ells.
  
A més, es podran concedir mencions honorífiques, sense dotació econòmica, si la qualitat de les obres presentades i no premiades ho meresqueren, a juí o segons consideració del jurat.
  
El jurat podrà declarar desert el premi o alguns dels premis, en el cas que n'hi haguera diversos.
  
DISPOSICIONS FINALS
  
Única
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
Segons el que establixen els articles 107, 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu, i els articles 10, 14 i 46 de la Llei 29/1998, de 13 de juliol reguladora de la Jurisdicció Contenciosa Administrativa, la present Orde, que esgota la via administrativa, podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Benestar Social en el termini d'un mes comptador des de l'endemà de la seua publicació.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
  
València 6 de novembre de 2002
  
El conseller de Benestar Social
  
RAFAEL BLASCO CASTANY
  
ANNEX I
  
Bases
  
1. Objecte
  
Constituïx l'objecte la convocatòria de Premis pel Disseny de Cartells commemoratius de la celebració del Dia Internacional de la Dona, corresponent al 8 de març del 2003.
  
2. Participants
  
Podran participar-hi totes les persones físiques residents a la Comunitat Valenciana que ho desitgen, de forma individual o formant equip, amb un màxim de fins a tres dissenys. A fi de portar a terme la promoció de nous artistes s'exclouen els guanyadors del primer premi d'edicions anteriors.
  
3. Condicions tècniques de l'obra
  
3.1. Els cartells hauran de ser originals i inèdits.
  
3.2. Els cartells podran ser executats per mitjà de qualsevol tècnica o procediment, sempre que siga susceptible la seua reproducció per mitjans tècnics normals.
  
3.3. Les dimensions no podran superar els 50x70 cm, en qualsevol disposició.
  
3.4. Els treballs hauran de ser presentats sobre un suport rígid que faça factible la seua exposició
  
3.5. En els cartells i de forma ben visible haurà de figurar la llegenda ?8 de Març Dia Internacional de la Dona ?, així com l'espai lliure suficient per a inserir-hi els logotips oficials.
  
3.6. El jurat podrà excloure aquells treballs l'autor dels quals, contingut o presentació no s'ajusten als anteriors requisits.
  
4. Presentació d'originals
  
Els originals es presentaran en qualsevol de les seus de la Direcció General de la Dona, d'Alacant, c/ García Andreu, 12, 03613, Castelló c/ Ensenyament, 10, 12916 i València c/ Salamanca, 68, 1r, 46249 i, en qualsevol dels llocs que amb caràcter general reconeix l'article 38.4 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú.
  
Els treballs, sense firmar, aniran acompanyats del corresponent butlletí triple d'inscripció el model del qual s'adjunta en l'annex II. La part superior, al costat d'una fotocòpia del DNI i les dades personals, hauran d'introduir-se en un sobre que rebrà un número de registre i que quedarà en poder de la Direcció General de la Dona. La part central serà segellada i registrada i tornada al/a l'autor/a. La part inferior haurà de ser apegada per darrere de l'obra.
  
5. Termini de presentació
  
El termini de presentació serà des de l'endemà de l'aprovació de la present convocatòria, fins a les 14'00 hores del dia 7 de gener del 2003.
  
6. Resolució del concurs
  
Per a la resolució del concurs es constituirà un jurat presidit per la directora general de la Dona o persona en qui delegue i integrat per quatre vocals i una secretària, el procediment concret de designació del qual se expressa a continuació:
  
- El degà de la Facultat de Belles Arts, o persona en qui delegue.
  
- La subsecretària de Promoció Cultural, o la persona en qui delegue.
  
- Un/a representant de les galeries d'art designada per la directora general de la Dona.
  
- Un crític d'art, designat per la directora general de la Dona.
  
- Un/a funcionari/a de la Direcció General de la Dona que actuarà com a secretari/a del Jurat, amb veu i sense vot.
  
La identitat dels membres del jurat es farà pública en el tauler d'anuncis del mencionat centre directiu, amb anterioritat a la formulació de la proposta de resolució.
  
El jurat examinarà els treballs presentats i d'acord amb el seu valor representatiu del significat del Dia Internacional de la Dona i amb la seua qualitat artística formularà la corresponent proposta de resolució de la convocatòria. El Jurat podrà declarar desert el concurs.
  
D'acord amb la Resolució de 30 de gener del 2001, el conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria escau a la directora general de la Dona per delegació del conseller de Benestar Social, amb veredicte previ vinculant del Jurat.
  
La resolució del jurat podrà emetre's a partir del dia 15 de gener. En tot cas, la resolució de la convocatòria es farà pública abans del dia 8 de febrer del 2003.
  
La no resolució en termini de les sol·licituds produirà l'efecte de desestimar-les.
  
7. Premis
  
S'establix un primer premi i dos accèssits per als cartells que trie el jurat, consistents en diplomes acreditatius de tal condició. La concessió dels premis donarà dret als seus autors a l'adquisició dels originals per part de la Direcció General de la Dona, per un valor de 3.000. euros, el primer premiat i de 1.200. euros. per cada un dels accèssits.
  
8. Exhibició dels cartells
  
Una selecció dels treballs presentats al concurs podran ser exposats al públic en els locals de la Direcció General de la Dona si així s'estima convenient, en les dates que s'especificaren, sense necessitat d'autorització expressa dels autors respectius.
  
9. Drets sobre els cartells
  
- Els cartells premiats seran cedits pels seus autors a la Direcció General de la Dona, la qual podrà fer d'ells l'ús que estime més convenient; reservant-se el dret de reproduir-los en el futur a tamany natural o reduït i distribuir-los, per a això queda expressament autoritzada per tots els participants en el present concurs, sense cap necessitat d'autorització per part dels seus autors.
  
- Els treballs no premiats podran ser retirats pels seus autors fins al 31 de març del 2003.
  
10. Obligacions dels beneficiaris
  
Primera. D'acord amb el que disposa l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana els beneficiaris hauran de, prèviament al cobrament dels premis i, abans del seu atorgament, acreditar que estan al corrent en les seues obligacions tributàries i amb la Seguretat Social.
  
Les obligacions i la forma d'acreditar-les són les regulades en els articles 13 a 16 del Reial Decret 1.098/2001, de 12 d'octubre, pel qual s'aprova el Reglament General de-la Llei de Contractes de les Administracions Públiques.
  
Segona. Cedir el cartell, per mitjà de document escrit, a la Direcció General de la Dona, autoritzant la citada Direcció General per temps il·limitat i en qualsevol àmbit territorial, per a l'exercici dels seus drets de reproducció i distribució.
  
11. Acceptació de les bases
  
La participació en el present concurs suposa la total acceptació de les presents bases.
  
12. Publicitat
  
A les presents bases se'ls donarà publicitat per mitjà de la seua difusió en forma d'extracte i si fóra possible, per mitjà de la inserció dels corresponents anuncis en els periòdics de màxima difusió de la Comunitat.
  
ANNEX II
  
CONCURS DE CARTELLS
  
8 DE MARÇ JGO 5026
  
????????????????????????-
  
NÚM. REGISTRE AUTORA
  
ADREÇA CP
  
POBLACIÓ TEL DNI
  
TÍTOL DE L'OBRA
  
TÈCNICA DIMENSIONS
  
(FITXA PER A LA DIRECCIÓ GENERAL DE LA DONA)
  
????????????????????????-
  
CONCURS DE CARTELLS
  
8 DE MARÇ SMU 8855
  
????????????????????????-
  
NÚM. REGISTRE AUTORA
  
ADREÇA CP
  
POBLACIÓ TEL DNI
  
TÍTOL DE L'OBRA
  
TÈCNICA DIMENSIONS
  
(RESGUARD PER A EL/L'AUTORA)
  
????????????????????????-
  
CONCURS DE CARTELLS
  
8 DE MARÇ VME 0785
  
????????????????????????-
  
NÚM. REGISTRE AUTORA
  
ADREÇA CP
  
POBLACIÓ TEL DNI
  
TÍTOL DE L'OBRA
  
TÈCNICA DIMENSIONS
  
(FITXA D'IDENTIFICACIÓ DE L'OBRA)